يا بيوت السويس

يا بيوت السويس
   كلمات 
يا بيوت السويس يا بيوت مدينتى

أستشهد تحتك و تعيشى إنتِى

هيلا هيلا هيلا يلا يا بلديا

شمر درعاتك الدنيا اهّيا

هيلا هيلا هيلا يلا يا بلديا

شمر دراعاتك الدنيا اهيّا

و ان باعو العمر ف سوق المنيه

رفاقه هنروح السوق نجيبه

و نعود و نغنى ع السمسيه

ليكى يا مدينتى يا اللى صمدتى

يا بيوت السويس..يابيوت السويس

يا بيوت السويس يا بيوت مدينتى

استشهد تحتك و تعيشى انتى

أستشهد والله و ييجى التانى

فداكِى و فدا اهلى و بنيانى

أموت  يا صاحبى وقوم خد مكانى

دى بلدنا حالفه ما تعيش غير حره

يا بيوت السويس.. يا بيوت السويس

يا بيوت السويس يا بيوت مدينتى

استشهد تحتك و تعيشى انتى

قفلت بيتى و سكيت دكانى

يا شطى و بحرى و شبكى و سفينتى

يا بيوت السويس. يا بيوت السويس

يا بيوت السويس يا بيوت مدينتى

استشهد تحتك و تعيشى انتى

والله بكره يا عم أبوريه

لهتضحك و إحنا ماشيين سويا

والله بكره يا عم ابو ريه

لهتضحك و احنا ماشيين سويا

ع المينا ولا عند الزيتية

و هتاخد بنتك و ابنك و مراتك

و تعدى على نفس المعديه

و تقول يا دنيا ولله و صدقتى

يا بيوت السويس.. يا بيوت السويس

يا بيوت السويس يا بيوت مدينتى

استشهد تحتك و تعيشى انتى

و إن عشنا و انا كنت شديد متعافى

أنا لاحمل طوبك على لحم كتافى

و اقضى يومى عرقان و حافى

و إن قدمى اتعفر بالرمل الاصفر

لأغطس قدمى ف البحر الصافى

وتعودى أحسن من يوم ما كنتى

يا بيوت السويس..يا بيوت السويس

يا بيوت السويس يا بيوت مدينتى

استشهد تحتك و تعيشى انتى

يا بيوت السويس يا بيوت مدينتى

استشهد تحتك و تعيشى انتى

يا بيوت السويس يا بيوت مدينتى

استشهد تحتك و تعيشى انتى
 شوف كمان 

تصنيف:اغانى وطنيه مصريه
تصنيف:اغانى باللغه المصريه
تصنيف:كلمات اغانى